Widen yesɛan , tesemma-asen tmarut s yismawen i yellan deg tmetti, ama d wid n yal ass ama d ireṭṭalen (seg udlis aɛrab neɣ afrensis) ama d wid n yigelliden imaziɣen, maca llan daɣen yismawen atraren yeččuren d azamul bḥal Asirem. Tamarut tessemres daɣen tarayt n tikci n yisem akked d yisem n twacult maca ur yuget ara deg wammud. Tarayt-a, trennu udem ilaway ama i uwadem ama i yineḍruyen. Ma yella d iwudam ur nesɛi ara isem. Tamarut tessemres tarayin niḍen s wayes i d-tebder iwudam-is deg tullisin. Tsemma-asen s usemres n usefren n yismawen n timmarewt, s usexdem n usefran n tewsit d umḍan, daɣen tessemres asefren n n twuri d tɣara. Am akken daɣen tessufeɣ-d ismawen i yiwudam niḍen s tuddsa n yisefranen-nni wi gar-asen.